Obec ­­­­­Čachtice v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 6 ods.12 písm. c) zákona 596/2003 Z. z. o štátnej správe

v školstve a školskej samospráve a o zmene a doplnení niektorých zákonov vydáva

 NÁVRH

**Všeobecné záväzné nariadenie**

**č. --/2023**

o výške mesačného príspevku na čiastočnú úhradu nákladov

na činnosť škôl a školských zariadení v obci Čachtice

Návrh všeobecne záväzného nariadenia zverejnený na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov:

|  |  |
| --- | --- |
| Vyvesený na úradnej tabuli dňa: | **14.3.2023** |
| Zverejnený na elektronickej úradnej tabuli obce dňa: | **14.3.2023** |
| Zverejnený na webovom sídle obce dňa: | **14.3.2023** |
| Dátum začiatku lehoty na pripomienkové konanie: | **24.3.2023** |
| Dátum ukončenia lehoty pripomienkového konania: | **29.3.2023** |
| Pripomienky zasielať - písomne na adresu: 916 21 Čachtice, Malinovského 769/57- elektronicky na emailovú adresu: obec@cachtice.sk |
| Vyhodnotenie pripomienok k návrhu VZN uskutočnené dňa: | **---** |
| Vyhodnotenie pripomienok k návrhu VZN zaslané poslancom dňa: | **---** |

Schválené všeobecne záväzné nariadenie:

|  |  |
| --- | --- |
| Na rokovaní OZ dňa:uznesením č.  | **--.--.2023****--/2023** |
| Vyhlásené vyvesením na úradnej tabuli obce dňa:  | **--.--.2023** |
| VZN nadobúda účinnosť dňom: | **--.--.2023** |

**VŠEOBECNE ZÁVÄZNÉ NARIADENIE**

**OBCE ČACHTICE**

**č. --/2023**

o výške mesačného príspevku na čiastočnú úhradu nákladov

na činnosť škôl a školských zariadení v obci Čachtice

Obecné zastupiteľstvo  obce Čachtice na základe ustanovenia § 6 ods. 1 a § 11 ods.4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods.10 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“) , zákona č. 544/2010 Z.z. o dotáciách sa uznieslo na tomto všeobecne záväznom nariadení obec Čachtice č. --/2023 o určení výšky mesačného príspevku na čiastočnú úhradu nákladov na činnosť škôl a školských zariadení v obci Čachtice, ktorým sa mení článok 6 vo VZN č. 9/2022.

1. **V Článku 6 – Výška príspevkov v školskej jedálni, termín a spôsob úhrady sa vypúšťa celý článok 6 a nahrádza sa nasledovným:**

Výška príspevkov v školskej jedálni,

termín a spôsob tejto úhrady

1. Obec Čachtice v súlade s ustanovením § 140, ods. 9,10 a 12 školského zákona určuje výšku mesačného príspevku na čiastočnú úhradu nákladov na nákup potravín podľa vekových kategórií stravníkov v školskej jedálni pri ZŠ/MŠ nasledovne:

|  |  |  |  |  |
| --- | --- | --- | --- | --- |
| **Ukazovateľ Materská škola od 2 do 6 rokov** | **Náklady na nákup potravín na jedno jedlo - 2. finančné pásmo** | **Spolu náklady na nákup potravín**  | **Dotácia na podporu dieťaťa k stravovacím návykom** | **Úhrada rodičom spolu** |
| **Desiata** | **Obed** | **Olovrant** |
| **MŠ denná** (stravník- dieťa MŠ) | 0,45 | 1,10 | 0,35 | 1,90 | 0 | 1,90 |
| **MŠ denná** (stravník- dieťa MŠ - ak zákonný zástupca o to písomne požiada a predloží doklad o tom, že je poberateľomdávky v hmotnej núdzi a príspevkov k dávke v hmotnej núdzi) | 0,45 | 1,10 | 0,35 | 1,90 | 1,40 | 0,50 |
| **MŠ denná** (stravník- dieťa predškolák – ak o to zákonný zástupca písomne požiada) | 0,45 | 1,10 | 0,35 | 1,90 | 1,40 | 0,50 |
| **ZŠ poskytujúca stravu žiakom ZŠ, zamestnancom a dospelým stravníkom**  |
| **ZŠ** - stravník – žiak prvého stupňa ZŠ od 6 do 11 rokov | - | 1,50 | - | 1,50 | 2,10 | 0,00 |
| **ZŠ** - stravník – žiak druhého stupňa ZŠod 11 do 15 rokov | - | 1,70 | - | 1,70 | 2,30 | 0,00 |
| **ZŠ –** stravník – žiak, ktorý dosiahol vek 15 rokov – ak o to zákonný zástupca písomne požiada) | - | 1,70 | - | 1,70 | 2,30 | 0,00 |
| **Zamestnanci a dospelí stravníci** | - | 2,20 | - | 2,20 | 0 | 2,20 |

Pozn.: sumy sú uvedené v eur.

 2. Stravníkom ŠJ sa stáva dieťa MŠ, žiak ZŠ, zamestnanec MŠ, ZŠ a dospelý stravník

 na základe podania záväznej prihlášky (*Zápisného lístka).*

 3. Výška príspevku v MŠ a ZŠ na **čiastočnú úhradu režijných nákladov**, ktorou

 prispieva zákonný zástupca na jedno dieťa je **2,-€/mesiac**.

 4. Od 1.mája 2023 vzniká nárok na dotáciu na stravovanie:

● pre dieťa**v poslednom ročníku materskej školy, ak sa zúčastní výchovno-**

 **vzdelávacieho programu a odobralo stravu,**

● pre každého žiaka **základnej školy, ak sa zúčastní výchovno- vzdelávacieho**

 **programu (vrátane individuálneho vzdelávania) a odobralo stravu,**

 ● pre dieťa aj v inom ako poslednom ročníku materskej školy za podmienky:

 **a)** **ak** dieťa žije v domácnosti, ktorej sa poskytuje pomoc v hmotnej núdzi alebo príjem domácnosti je najviac vo výške životného minima,

 **b)** dotácia sa poskytne všetkým deťom materskej školy, ak najmenej 50% všetkých

detí, ktoré navštevujú materskú školu, s výnimkou posledného ročníka, pochádza

 z domácností, ktoré sú odkázané na pomoc v hmotnej núdzi,

● zriaďovateľovi MŠ alebo ZŠ je potrebné predložiť: - potvrdenie, že dieťa žije v domácnosti, ktorej sa poskytuje pomoc v hmotnej núdzi,

 prípadne, - potvrdenie, že dieťa žije v domácnosti, ktorej príjem je najviac vo výške sumy

 životného minima.

 5. V prípade, ak zariadenie školského stravovania pripraví stravu v hodnote nižšej ako je

 poskytnutá dotácia, rozdiel môže byť použitý napr. na skvalitnenie jedla, rozšírenie

 jedla o doplnkové jedlo alebo na úhradu režijných nákladov s cieľom skvalitnenia

 kultúry stravovania.

 6. Prihlásiť sa na stravovanie alebo odhlásiť sa zo stravovania je potrebné najneskôr do 14:00 hod. v predchádzajúci pracovný deň. Nie je možné odhlásiť stravu ráno v daný stravovací deň, z dôvodu dodržiavania všeobecne záväzných právnych predpisov pre školské stravovanie (HACCP). V prvý deň neprítomnosti dieťaťa na vyučovacom procese je možné neodhlásenú stravu odobrať v čase od 11:30 – 12:00 hod., pričom stravník uhrádza plnú výšku príspevku na stravovanie. Za neodobratú alebo včas neodhlásenú stravu sa finančná ani vecná náhrada neposkytuje a stravník uhrádza plnú výšku príspevku na stravovanie.

 7. Školská jedáleň pri ZŠ ŠST neposkytuje diétne stravovanie. Poskytnutú dotáciu vyplatí zriaďovateľ rodičovi dieťaťa len na základe lekárskeho potvrdenia. Za evidenciu dochádzky takéhoto dieťaťa/žiaka zodpovedá triedny učiteľ.

 Zákonný zástupca si môže pre takéto dieťa priniesť vlastnú stravu z domu. Takéto diétne stravovanie je akceptované len na základe lekárskeho potvrdenia vystaveného lekárom – **špecialistom**, ako je napr. gastroenterológ, diabetológ, imunológ, alergológ a pod. Akceptujú sa diagnózy, pri ktorých lekár špecialista potvrdí, že zdravotný stav dieťaťa si vyžaduje diétne stravovanie.

 Výška príspevku na **čiastočnú úhradu režijných nákladov**, ktorou prispieva zákonný zástupca dieťaťa s diétnym stravovaním je **2,-€/mesiac,** v prípade stravovania ( vlastnej stravy) v ŠJ.

 8. Evidencia odberu stravy žiakov ZŠ, dospelých stravníkov a zamestnancov ZŠ v ŠJ bude na základe čipu, ktorý je stravník povinný si zakúpiť.

 9 . Hodnota jedla pre iných dospelých stravníkov zahŕňa poplatok podľa finančného pásma č.2 ako pre vekovú kategóriu stravníkov dospelých FP B kategória. Výška príspevku iných dospelých stravníkov na **čiastočnú úhradu režijných nákladov** je **2,20 €/na jedlo**.

 10. V prípade, že počet detí a žiakov stravujúcich sa stúpne nad určené kapacity personálu a technického a technologického vybavenia ŠJ, môže zriaďovateľ vylúčiť zo stravovania dospelých stravníkov a zamestnancov MŠ, ZŠ.

 11. **Termín a spôsob úhrady príspevku**: mesačne do 25. dňa predchádzajúceho

kalendárneho mesiaca, ktorý predchádza kalendárnemu mesiacu, za ktorý sa príspevok uhrádza na účet ŠJ pri ZŠ ŠST Čachtice na č. IBAN: SK98 5600 0000 0058 3672 5004.

**Spoločné a záverečné ustanovenia**

1.Na tomto všeobecne záväznom nariadení sa uznieslo Obecné zastupiteľstvo obce Čachtice

 dňa --.--.2023, uznesením OZ č. --/2023

2. Toto nariadenia nadobúda účinnosť 15-tým dňom od zverejnenia.

3. Dňom nadobudnutia účinnosti tohto VZN sa vo VZN č.9/2021 o výške mesačného

 príspevku na čiastočnú úhradu nákladov na činnosť škôl a školských zariadení v obci

 Čachtice, v článku 6 vypúšťa celý text.

4. Zmeny a doplnky tohto všeobecne záväzného nariadenia schvaľuje Obecné zastupiteľstvo

 obce Čachtice.

 Ing.Erika Ondrejková

starostka obce